మోనా శౌరీ కపూర్

మోనా శౌరీ కపూర్ (1964 ఫిబ్రవరి 3 - 2012 మార్చి 25) భారతీయ టెలివిజన్, సినిమా నిర్మాత. వ్యాపారవేత్త కూడా అయిన ఆమె బాలీవుడ్ నిర్మాత బోనీ కపూర్ మొదటి భార్య. వారి సంతానమే నటుడు అర్జున్ కపూర్.

 వ్యక్తిగత జీవితం 
మోనా శౌరీ 1964 ఫిబ్రవరి 3న న్యూ ఢిల్లీలో జన్మించింది. ఆమె వివాహం 1983లో బోనీ కపూర్‌తో జరిగింది. అయితే వీరి జంట 1996లో విడిపోయింది. వీరికి ఇద్దరు పిల్లలు, కుమారుడు అర్జున్ కపూర్, కుమార్తె అన్షులా కపూర్ ఉన్నారు. కుమారుడు 2012 చిత్రం ఇషాక్‌జాదేతో నటుడిగా అరంగేట్రం చేసాడు. కూతురు ఎకోల్ మొండియాల్ వరల్డ్ స్కూల్ నుండి గ్రాడ్యుయేషన్ పూర్తి చేసిన తర్వాత న్యూయార్క్‌లోని బర్నార్డ్ కాలేజ్ ఆఫ్ కొలంబియా యూనివర్సిటీలో చదివింది. అక్కడే ఆమె గూగుల్ ఇండియాలో పని చేస్తోంది.

బోనీ కపూర్ నుండి విడాకులు తీసుకున్నా, మోనా శౌరీ కపూర్ తన అత్తమామలతో కలిసి జీవించింది. అంతేకాకుండా ఆమె 2012 మార్చి 25న మరణించే వరకు తన పిల్లలు ఇద్దరూ అక్కడే నివసించేవారు.

 కెరీర్ 
చలనచిత్ర నిర్మాతగా ఆమె ప్రసిద్ధ చిత్రాలు ఎస్. జి. ఎస్. ఫిల్మ్స్ ఆధ్వర్యంలో షీషా (1986), ఫరిష్టే (1991). ఆమె ప్రముఖ టెలివిజన్ షో యుగ్‌ని కూడా నిర్మించింది.

 మరణం 
మోనా శౌరీ కపూర్ 2012 మార్చి 25న క్యాన్సర్, హైపర్‌టెన్షన్‌లతో పోరాడుతూ బహుళ అవయవ వైఫల్యం కారణంగా మరణించింది.

 మూలాలు 
వర్గం:భారతీయ టెలివిజన్ నిర్మాతలు
వర్గం:భారతీయ సినిమా నిర్మాతలు
వర్గం:1964 జననాలు
వర్గం:2012 మరణాలు
వర్గం:భారతీయ వ్యాపారవేత్తలు